**FELADATILLUSZTRÁCIÓ**

Differenciált fejlesztés heterogén tanulócsoportban tanítási-tanulási stratégia (**DFHT**)

|  |  |
| --- | --- |
| **A dokumentum készítőjének neve:** | Kóti Szilvi |
| **Műveltségi terület** | Művészet |
| **Tantárgy** | Vizuális kultúra |
| **Osztály/ csoport** | 4. osztály 4db 5fős csoport |
| **Téma/ modul/ tematikus egység** | Lessük meg a természetet |
| **Az óra témája** | Műalkotás művészi átalakítása, újraértelmezése /Gustav Klimt:Életfa |
| **Az óra cél- és feladatrendszere, típusa** | fantázia, kreativitás, kommunikációs készség, vitakészség, tolerancia, együttműködés, megfigyelőképesség, esztétikai érzék, vizuális kifejezőképesség, arányérzék, elemző képesség, humorérzék, intuíciós készség, színérzék, problémamegoldó gondolkodás fejlesztése. |
| **Tantárgyi kapcsolatok** | természetismeret, technika, magyar irodalom, matematika |
| **Kereszttantervi kapcsolatok** | környezettudatos magatartásra nevelés, Információs és kommunikációs kultúra |
| **Melléklet** | festmény posztere |
| **Taneszközök** | A/3-as rajzlap, filctollak, arany, fehér dekorfilcek, tabletek, Szemerkényi Ágnes: Szólások és közmondások, írólapok, DFHT-s füzet, színesceruza, projektor, vászon, laptop |
| **Felhasznált források** | Google Arts &Culture aplikáció, a festmény A/3-as posztere, <https://www.youtube.com/watch?v=jrXYzGWyYa4> |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **Az óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Kapcsolódás az alprogramokhoz** | **Taneszközök** |
| 2p | Ráhangolódás | Szerepek egyeztetése. | csoportalakítás | DFHT-KIP | Frontális munka/csoportmunka | logika, művészet | projektor, vászon, festmény képe |
| 22p | Fő rész  (csoportmunka) | Feladatok kiosztása.  A csoportok munkájának segítése. | A feladatok csoportonkénti megértése után, az óra anyagához igazodó feladatvégzés. |  | Csoportmunka. | művészet, digitális  logika | rajzlap, rajzeszközök, írólap, tabletek |
| 10p | Fő rész  (csoportok beszámolója) | A beszámoló munkájának segítése.  Értékelés. | Egy gyermek a csoport közös alkotását bemutatja a kiírt feladat szempontja alapján . |  | Frontális | életgyakorlat | rajzlapok |
| 5p | Fő rész (egyéni feladatok) | A gyerekek egyéni munkájának segítése: (igény szerint) | A csoportmunká-ra épülő differenciált feladatok megoldása, egyénileg. |  | Egyéni | logika | tabletek, füzet, rajzeszközök, könyv |
| 5 p | Fő rész (egyéni beszámolók) | Az egyéni feladatok meghallgatása. Értékelés. | Egyéni feladatok megoldásai-  nak ismertetése az osztállyal. |  | Frontális |  |  |
| 1p | Értékelés | A tanulók csoportos, és egyéni munkájának értékelése.  Egyes tanulók pozitív értékelése, munkájának kiemelése. | A tanár értékelésének meghallgatása, belőle tanulság levonása. |  | Frontális | művészet  életgyakorlat |  |

„Aki fát ültet, önmagán kívül másokat is szeret.”

angol közmondás 

|  |
| --- |
| A táblán egy festmény részlete látható. A képet Gustav Klimt osztrák festő festette. A kép címe: Életfa  Tekintsünk meg egy rövid filmet, amelyben egy számítógépes grafikus újra alkotta a képet, úgy, hogy a festmény formai és tartalmi jegyeit megtartotta!  <https://www.youtube.com/watch?v=jrXYzGWyYa4> |

1. **Csoportfeladat: Alkossátok újra a festményen szereplő fát, mintha a jövőben lenne!**

* **A tableten a Google Arts &Culture aplikáció ikonjára kattintva a kedvencekben keressétek meg Gustav Klimt festményét! Alaposan figyeljétek meg a festményt, használjátok a nagyítás funkciót!**

****

* **Gyűjtsetek legalább 3 motívumot a képről, amik szerintetek a jövőre is utalhatnak!**
* **Találjatok ki újabb kiegészítő formákat, motívumokat, színeket amit elhelyezhetnétek az alkotásotokon!**
* **Alkossátok meg az általatok elképzelt jövőbeni életfát! Figyeljetek a kapcsolódásra az eredeti festménnyel!**

**Egyéni feladatok (1)**

Tanuló (1): Írj legalább 3 olyan kifejezést, ami szerinted kapcsolódik a képetek hangulatához, írd melléjük az ellentétjüket is!

Tanuló (2): Adj címet az alkotásotoknak!

Tanuló (3): Keresd meg az internet segítségével, mi volt a festő édesapjának a foglalkozása! Keress összefüggést a festmény színhasználatával!

Tanuló (4): Fogalmazd meg a jövő számára 2-3 mondatban, mi a teendőjük, hogy ez a fa életben maradhasson!

Tanuló (5): Másolj le az eredeti festményről legalább 3 motívumot, ami neked tetszik!

1. **Csoportfeladat: Alkossátok újra a festményen szereplő fát, mintha a mi iskolánk lakója lenne!**

* **A tableten a Google Arts &Culture aplikáció ikonjára kattintva a kedvencekben keressétek meg Gustav Klimt festményét! Alaposan figyeljétek meg a festményt, használjátok a nagyítás funkciót!**

****

* **Beszéljétek meg, hogy, az iskola melyik részén lenne a fa!**
* **Válasszatok ki legalább 5 dolgot amit az adott helyszínen fontosnak tartotok, hogy megjelenjen a képeteken!**
* **Ha úgy jobban tetszik változtathattok a fa ábrázolásán is!**
* **Alkossátok meg az általatok elképzelt fát az elképzelt helyszínen! Figyeljetek a kapcsolódásra az eredeti festménnyel!**

**Egyéni feladatok (2)**

Tanuló (1): Írd le, miben kapcsolódik és miben nem a ti képetek az eredetihez!

Tanuló (2): Az elkészített alkotásotokról készíts színpalettát, legalább 5 jellemző szín kiemelésével!

Tanuló (3): Keress az internet segítségével még legalább 3 Gusztáv Klimt festményt! Másold le a címüket!

Tanuló (4): A kiválasztott iskolai helyszínre még mit helyeznél el? Rajzold le!

Tanuló (5): Érvelj! Fogalmazd meg 2-2 mondatban, hogy miért tennéd ki szívesen, ill. miért nem a lakásotokban az eredeti festményt!

1. **Csoportfeladat: Alkossátok újra a festményen szereplő fát, mintha ember lenne!**

* **A tableten a Google Arts &Culture aplikáció ikonjára kattintva a kedvencekben keressétek meg Gustav Klimt festményét! Alaposan figyeljétek meg a festményt, használjátok a nagyítás funkciót!**

****

* **Beszéljétek meg, ha a fa ember lenne, milyen ember lenne! Gyűjtsetek legalább 3-3 külső és belső tulajdonságot!**
* **Gyűjtsetek ötleteket, hogyan alakítanátok át a fa egyes részeit a tulajdonságokat felhasználva, úgy, hogy emberies megjelenést kapjon (testrészek kiemelése, torzítása, ruházat, személyes tárgyak)!**
* **Alkossátok meg az elképzelt fát emberies megjelenéssel! Figyeljetek a kapcsolódásra az eredeti festménnyel!**

**Egyéni feladatok (3)**

Tanuló (1): Az általatok gyűjtött tulajdonságok közül válasz ki legalább 5-öt és írd le az ellentétét!

Tanuló (2): Írj le három változtatást, amit a festményen végrehajtottatok!

Tanuló (3): Sorold fel az életjelenségeket (természetismeret óra!), ami alapján kijelenthetjük, hogy a fa is és az ember is élőlény!

Tanuló (4): Adj címet az alkotásotoknak!

Tanuló (5): Értékeld munkátokat osztályzattal és indokolj is!

1. **Csoportfeladat: Alkossátok újra a festményen szereplő fát, úgy ahogy egy általatok választott évszakban jelenne meg!**
   * **A tableten a Google Arts &Culture aplikáció ikonjára kattintva a kedvencekben keressétek meg Gustav Klimt festményét! Alaposan figyeljétek meg a festményt, használjátok a nagyítás funkciót!**

****

* + **Figyeljétek meg, hogy a festményen vannak-e évszakra utaló jelek! Gyűjtsetek legalább 3-at!**
  + **Válasszatok egy másik évszakot közösen!**
  + **Beszéljétek meg, hogy a választott évszaknak mi a jellemzői!**
  + **Ötleteljetek, hogy konkrétan mit és hogyan változtatnátok meg a képen! Egyezzetek meg legalább 5 változtatásban!**
  + **Ábrázoljátok a fát a kiválasztott évszaknak megfelelően!**

**Egyéni feladatok (4)**

Tanuló (1): Rajzolj minél többféle virágot különféle sziromformával, amit még el lehetne helyezni a festmény virágoskertjében!

Tanuló (2): Az általatok választott évszakkal kapcsolatban keress legalább 3 szólást vagy közmondást!

Tanuló (3): Adj címet az alkotásotoknak!

Tanuló (4): Fogalmazz meg 3 igaz és 3 hamis állítást a választott évszakkal kapcsolatban!

Tanuló (5):Válasz ki egy színt a rajzotokról! Színesceruzával satírozd 5 különböző erősségét a színnek a füzetedbe!

Melléklet

